  Наталья Тетерина Матысь нуналъёсы Удмуртиын куазь лымыё но тӧло возиськоз, ивортэ Удмурт Гидрометцентрлэн пресс-службаез. Тол азьланьтӥське. Южтолэзь пумлы со уг тупа. Тулыс уг адскы на. Оштолэзьлэн нырысетӥ декадаезлэсь азьвыл со уз вуы Алла Шумихина, Удмурт гидрометцентрлэн пресс-секретарезШумихиналэн верамезъя, тужгес но трос лымы матысь уе но арнянуналэ усёз. Элькунысь куд-ог интыосын, тужгес но лымшор ёросъёсын, зол лымыялоз. Тӧл секундскын 12–14 метрозь кужмояса пельтоз. Лымыяку каллен пельскоз, сюрес вылын лымы пельтэмъёс луозы. Кӧснуналэ нош ик кезьытскоз. Матысь уе температура -10…-15 градусозь лэзькоз, уйпал ёросъёсын -19 градусозь. 17-тӥ южтолэзе нуназе -8…-13 градус луоз шуыса чаклало. 18-тӥ южтолэзе потон уе эшшо но кезьыт кариськоз: -14…-19 градус, уйпал ёросъёсын -24 градусозь. Арнянуналэ нуназе, кӧснуналэ кадь ик, элькунъя -8…-13 градус возиськоз. Вордӥськонэ потон уе тужгес но кезьыт луоз шуыса возьмало. Омырлэн температураез -16…-21 градусозь лэзькоз, уйпал ёросъёсын термометр -25 градус возьматоз. 19-тӥ южтолэзе интыен ӧжытак лымы усёз. Тегъёс: Ижкар Гидрометцентр Удмуртия куазь  